
Legu la duan numeron de la revuo Umujo 
por esti manĝota! 









Saluton! 

Vi legas la duan numeron de la 
revuo Umujo, kiu estas preparita 
de umistoj por nura plezuro. 
Post du rapide pasintaj monatoj 
jam la dua numero estas preta 
kaj konsistas el multaj mojosaj 
umaĵoj! 

La bona akcepto de la unua 
numero instigis nin fariĝi pli 
fortaj kaj seriozaj por plibonigi 
nian laboron kaj eldoni la duan 
numeron kun pli bona kvalito. Ni 
esperas, ke tiu ĉi numero povu 
kontentigi vin kaj respekti vian 
tempon. 

Nia du-monata revuo estas bazita 
sur amika kunlaborado de kelkaj 
Telegram-anoj el ĉiuj partoj de 
la mondo, kiuj klopodas fari 
ion utilan por Esperantujo kaj 
havigi al ĝi ne-lacigan oportunan 
legaĵon. 


En tiu ĉi numero vi legos mojosan 
sciencan artikolon nome "Kiel fari 
hejman nebulĉambron"., la duan 
ĉapitron de Grndulario, antikvan 
fabelon, intervjuon kun la kreinto 
de la mapo "Esperantujo", inte- 
resan artikolon pri problemoj 
de Esperanto-lernado. Kaj nia 
kurioza ĉefartikolo pri Homlupo 
mirigos vin! 

revuo.umujo@gmail.com 


La tuta enhavo de ĉi tiu revuo estas 
eldonata laŭ la permesilo Krea Komunaĵo 
Atribuite-Samkondiĉe 3.0 Neadaptita 
(CC BY-SA 3.0), disponebla ĉe https:// 
creativecommons.org/licenses/by- 
sa/3.0/deed.eo. 

- Saluton, Martin. Unue, dankegon esperantistojn. Mi vidas tiom da 

pro via laboro. La mapo vere estas esperantaj retejoj, kiuj bedaŭrinde 
alloga. aspektas malnovaj. Por homoj, kiuj 

jam konas la retejon, ne gravas, sed mi 
Dankon pro viaj agrablaj vortoj:) kredas, ke novaj junaj komencantoj 

- Jam estas aliaj mapoj de volas pli bonan sperton. 
Esperanto-parolantoj. Kial via? _ Kiom da Esperanto-parolantoj 

Tiu estas bona demando. Mi registriĝos laŭ vi? 


konstruis la mapon ĉar mi volis ion 
simplan, kiu povus montri la lokon de 
esperantistoj en la mondo, ne nur la 
landon, sed ankaŭ la urbon/urbeton. 
Sed la ideo estis fari aliajn funkciojn, 
krom la mapo. Nuntempe la retejo 
ankaŭ montras esperantistojn, kiuj 
proksimas al vi, kaj permesas al 
uzantoj aldoni iliajn sociajn ligilojn. 

- Ĉu vi volis fari vian propran 
projekton aŭ ĉu vi pensas, ke 
Esperantujo.directory estas/estos 
pli riĉa ol aliaj? 

Eble ambaŭ! Mi pensas, ke konkurado 
bonas, kaj instigas ĉiujn pliboniĝi. 
Tamen, mi simple volis pli belan kaj 

Nu, mi esperas ke multe da 
esperantistoj registriĝos, sed vere 
mi ne scias. La projekto komenciĝis 
antaŭ unu monato, kaj nun estas 
966 uzantoj. Laŭ mi, la retejo devas 
pliboniĝi por altiri pli da uzantoj. 
Surprizis min, ke multaj el la 
esperantistoj, kiuj registriĝis, fakte 
ne estas el Usono aŭ Eŭropo, sed 
Sudameriko. En tiu ĉi momento, estas 
194 uzantoj el Brazilo. 

- Estas jam pli ol 900 Esperantistoj 
en la mapo. Sed estas pli ol 20 000 
anoj en la Facebooka grupo "Es- 
peranto". Viaopinie kiu(j) estas la 
kialo(j) de tiu sindeteno? 

La mondmapo estas relative nova, kaj 
ĝi ne multe reklamiĝis. Kompreneble, 
mi esperas ke la nombro de uzantoj 
daŭre kreskos, sed samtempe gravas, 
ke la retejo helpas esperantistojn 
komuniki reciproke. La retejo devas 
daŭre pliboniĝi por atingi tion. 

- Vi aldonis urbojn kaj serĉon de 
proksimuloj. Ĉu vi planas aliajn al- 
donaĵojn? 

Jes, mi tre ŝatus konstrui sistemon por 
mesaĝado inter uzantoj. Bedaŭrinde, 
tia sistemo estas malsimpla, kaj bez- 
onos multe da tempo. Ankaŭ mi volas 
aldoni paĝon por montri statistikojn 
pri landoj, uzantoj, kaj aliaj interesaj 
aferoj. 

- Ĉu vi jam spertis malbonajn rea- 
gojn pro tiu projekto? Kion oni di- 
ris al vi? 

Jes, sed mi diru, ĉiuj reagoj estas util- 
aj kaj ili tre helpas min plibonigi la 
retejon. Do, kiam mi lanĉis la mond- 
mapon, la sistemo ne permesis la 
uzon de ĉapelitaj literoj. Kompren- 
eble, multe da homoj koleris pri tio, 
kaj ĝi retrospekte estis stultega aĵo, 
sed tiuj ĉi reagoj faris la sistemon pli 
bona. 

Fine, mi ŝatus dankegi ĉiujn homojn, 
kiuj registriĝis kaj subtenis la projek- 
ton ĝis nun :) 

Kio estas esperantujo.directory? 

Esperantujo.directory estas freŝa 
retejo kreita de la brita programis- 
to Martin Rue kaj montras mapon 
de Esperanto-parolantoj. Vi re- 
gitriĝas kaj ensalutas per via re- 
tadreso. 

Vi povas aldoni la jenajn kontak- 
tajn detalojn: Telegram, Tvvitter, 
Facebook, Youtube, Reddit... Lingv- 
emuloj ankaŭ povas aldoni sian 
Duolingan konton. 

Kial tio gravas? 

Estas ja bone resti inter ni ĉe nia 
verda mondo sed ne nur: tiu mapo 
povas plividebligi Esperanton. 
Kiam Sinjoro Ajnulo aŭ via konatu- 
lo asertos al vi, ke vi parolas mort- 
an lingvon, vi povos tuj montri, ke 
ne, tute ne estas tiel. Rigardu tiujn 
ĉarmajn vizaĝojn el la tuta mondo! 
Ĉu ili ne plaĉas al vi? 

De kie venas la plimulto de la Es- 
peranto-parolantoj? 

• La unuan rangon havas Brazilo 
(216 parolantoj) 

• La duan rangon Usono (146 pa- 
rolantoj) 

• La trian rangon Francio (70 pa- 
rolantoj) 

Ankoraŭ ne estas tiom da Esperan- 
tistoj tie kompare kun la supozata 
kvanto de parolantoj, sed kiu scias, 
kiel la mapo aspektos post kelkaj 
jaroj? 

Grndulario 


Barjo 



La Dua Ĉapitro 

Grnduloj loĝas en Grndulario. 
Grndulario estas ejo sur la erdo. 
La erdo estas planedo. Planedoj 
estas grandaj turniĝemaj rond- 
aĵoj, kiuj ŝvebas en la ĉielo. La 
ĉielo estas grandega ejo, ege pli 
granda ol ĉiuj planedoj entute. 

Sed Grnduloj emas forgesi tiujn 
veraĵojn. Ili ofte agas, kvazaŭ ili 
loĝus sur supraĵo tute plata, kie 
ĉio estas. 


La erdo rondiras ĉirkaŭ la helio. 
La helio estas stelo. 


Per ĉiu plena rondiro de la erdo 
ĉirkaŭ la helio, preskaŭ tricent 
kvindek mil novaj skatoletoj 
aŭ pilketoj ekvivas sur la erdo. 
Pli poste, ili eble iĝos Grnduloj. 
Ĉiuokaze, kutime ili ĉeestas sur 
la erdo dum preskaŭ cent plenaj 
rondiroj de la erdo ĉirkaŭ la 
helio. Kiam alproksimiĝas la fino 
de tiu periodo, ili iom post iom 
elĉerpiĝas, kaj finfine tute ĉesas 
ĉeesti. Preskaŭ cent kvindek mil 
da ili ĉesas vivi kune kun ĉiu plena 
rondiro. Tamen, oni nur bezonas 






simplan kalkulon por ekrimarki, 
ke ili plinombriĝas je preskaŭ 
ducent mil, ĉiun plenan rondiron. 

*** 

Ĉiuj erdanoj, inkluzive de 
skatoletoj, pilketoj, sansevieroj, 
Grnduloj, govoj kaj plantoj 
bezonas "vivrimedon" por daŭrigi 
sian vivon. Vivrimedo troviĝas sur 
la erdo kaj havigas manĝaĵon, ilojn 
kaj glukon al la loĝantoj. Manĝaĵo 
kaj iloj estas ja tute necesaj por la 
vivo de la loĝantoj. Tamen gluko 
protektas ilin kontraŭ Doloble- 
mo. Tio signifas, ke sen gluko oni 
facile iĝus Grndulo... 

*** 

La erdanoj eltiras vivrimedon 
el la erdo. Tamen, la erdo povas 
ellasi nur iom da ĝi. Do, ne ĉiu 
povas preni sian porcion. Fakte, 
kun ĉiu plena rondiro, preskaŭ 
tridek mil el ili ĉesas vivi nur pro 
tio, ke ili ne povus preni sufiĉe da 
vivrimedo por vivo. 

Kelkaj aliaj loĝantoj, tamen 
prenas pli ol tiom, kiom ili 
bezonas. Nu, se estus nur 
skatoletoj, pilketoj, sansevieroj, 
govoj kaj plantoj, tio kvazaŭ- 
certe ne okazus: ĉar skatoletoj, 
pilketoj, govoj kaj plantoj ne uzas 
tiom multe da vivrimedo por vivi, 

kaj sansevieroj bezonas tre tre 
malmultan vivrimedon entute, 
kaj ĉar la erdo daŭre reestigas 
sian vivrimedon, ĉiuj povus preni 
kiom ajn ili bezonus. 

Sed ĉar estas Grnduloj, aferoj 
ja ne estas tiel. Ili uzas multon, 
kaj ĉiam volas pli. Ili ĉiam volas 
aferojn grandajn, rapidajn, kaj 
multnombrajn. Tial ili bezonas 
multe da vivrimedo, kaj ĉar la 
erdo ne reestigas vivrimedon 
sufiĉe rapide por ili, la vivrimedo 
ĉiam malsufiĉas: kaj por ili, kaj 
por aliaj. 

Pli grava problemo sur la 
erdo estas, ke Grnduloj daŭre 
plinombriĝas: skatoletoj kaj 

pilketoj ofte rezignas pri eltenado 
de Doloblemo post esti daŭre 
ĝenata de ĝi, kaj tiel ili iĝas 
Grnduloj. Tial oni timas, ke la 
vivrimedo de la erdo iam tute 
forkonsumiĝos, kaj tio estus ja 
katastrofo, kaj por Grnduloj, kaj 
por aliaj erdanoj. 

ĉuste simile al la diskuto pri 
la fonto de Doloblemo, estas 
malkonsento pri la problemoj 
sur la erdo. Kelkaj diras, ke la 
problemoj de Grndulario estas 

fakte la problemoj de la mondo: 
ili opinias, ke sur ĉiu planedo kaj 
en ĉia situacio, ekzistus similaj 
problemoj. Sed aliaj kontraŭas 
tiun argumenton, opiniante ke la 
plej krizaj problemoj sur la erdo 
estas tiuj, kiujn estigas Grnduloj, 
kaj argumentas, ke Doloblemo 
kulpas pri tio: ĉar, se Doloblemo 
ne ekzistus, neniu iĝus Grndulo, 
kaj sekve ne estigus tiajn 
problemojn. 

Sed la problemo estas, ke ankoraŭ 
neniu certe scias, ĉu Doloblemo 
vere ne ekzistas aliloke krom 



sur la erdo. Neniu eĉ certe scias 
precize, kio ĝi estas kaj kial 
ĝi ekzistas. Tiu problemo ja 
apartenas al nia pli frua parolo 
pri Doloblemo. Iaokaze, ŝajnas 
kvazaŭ ĉiuj problemoj iel rilatas 
al ĝi. 

Do, ne multe estas konata, kaj tio 
estas ĉio, kion *ode scias pri la 
mondo, en kiu ĝi vivas. Ĝi ankoraŭ 
penas ekscii pli, kaj pri la mondo, 
kaj pri Grndulario. Tamen, Grn- 
dulario estas tute malsama afero 
ol la mondo... 

Dum la lastaj jaroj certe multaj 
homoj aŭdis ĉe amaskomunikiloj 
pri partiklakceliloj, bosonoj de 
Higgs, kaj pri aliaj tiaj aferoj 
danke al gravaj kaj vaste konataj 
eksperimentoj de CERN (Conseil 
Europeen pour la Recherche 
Nucleaire, Eŭropa Organizo 
por Nuklea Esplorado). Sed en 
la komenco de partikla fiziko 
ne ekzistis tiel modernaj kaj 
precizaj detektiloj, anstataŭe oni 
uzis aliajn metodojn por detekti 
partiklojn. 

Unu el tiaj malmodernaj metodoj 
nomiĝas "nebulĉambro", kaj oni 
povas konstrui ĝin hejme sufiĉe 
facile. Se vi volas fari ĝin, vi 
bezonos la sekvajn materialojn: 
plastan fiŝujon, aluminian lam- 
enon, felton, kontaktgluon, izopr- 
opanolon, sekan glacion (solidan 
C0 2 ), protektajn gantojn, nigran 
izolglubendon, projekciilon kaj 
platan ujon (pli larĝa ol la fiŝujo, 
sed sufiĉe malalta) kiu enhavos la 
sekan glacion. 


'Ttefco- 

La procedo ankaŭ simplas: oni 
devas alglui la felton al la ena 
suba parto de la plasta fiŝujo, 
kaj poste tiun felton tute saturi 
per la alkoholo (izopropanolo). 
Certiĝu, ke ĝi estas saturita kaj 
ne pli, tio estas, ke ĝi ne gutas. 
Tuj poste endas alglui la nigran 
izolglubendon sur unu flankon 
de la aluminia lameno, tiel ke tiu 
flanko aspektu komplete nigra. 



Fiŝujo kun algluita felto kaj malantaŭ 
ĝi aluminia lameno kun izolglubendo. 

Bone, nun ĉi tiun lamenon oni uzu 
por fermi la fiŝujon, tion eblas 
fari per la sama glubendo mem, 
kaj endas bone fermi la ujon, 
por ke aero nek eniru nek eliru 
el ĝi. La nigra flanko estu ene 
de la fiŝujo. Nun la ĉefa parto de 
nia nebulĉambro jam pretas. Oni 
prenu la sekan glacion kaj frakasu 
ĝin, per martelo aŭ per pistilo, 
ĉar ju pli etaj estas ties pecoj, des 
pli de ĝi tuŝos la lamenon, kio 
estas nia celo. Fine oni metu la 
fiŝujon inversigitan sur ujon kun 
la sekglacio, do la supra parto de 
la detektilo estos la alkoholplena 
felto kaj ties suba parto la 
aluminia lameno. La aranĝo bone 
videblas en tiu ĉi bildo 


Tra unu flanko de la fiŝujo, 
de ekstere, endas lumigi per 
projekciilo, malŝalti ĉiujn aliajn 
lumigilojn, kaj atendi ĝis scienco 
okazas. 

Eble vi demandas vin kiel ĝi 
funkcias, kiel eblas per tia simpla 
afero vidi etegajn partiklojn. 
Do la unua fakto, kiun vi devas 
konsideri kaj kiun vi rimarkos dum 
funkciado de la detektilo estas, ke 
oni ne vidas partiklojn tie, sed ties 
spurojn. Alia konsiderinda fakto 
estas, ke kiel ĉe ĉiaj detektiloj, 
ĉe la nebulĉambro nur videblas 
ŝargitaj partikloj. Laŭ formo de 
la spuro, kiun partikloj lasas, 
eblas scii, ĉu temas pri elektrono, 
muono ktp. 

Dum la unuaj minutoj de la 
eksperimento, la izopropanolo 
de la felto komencas vaporiĝi, kaj 
falas en la direkton de la lameno. 
Tamen, tial ke la lameno estas tre 
malvarma danke al la sekglacio 
(kiu estas je malpli ol -78,5 *C, 
aŭ je 194,65 K proksimume), la 
gasa izopropanolo malvarmiĝas 
denove kaj restas en guteta 
stato ŝvebanta en la enfiŝuja 
aero. Tial la detektilo nomiĝas 
nebulĉambro, ĉar formiĝas tia 
nebuleca aspekto el alkoholo. 
Kiam partiklo trairas la ĉambron, 
ĝi kolizias kontraŭ atmosferaj 
molekuloj kaj senigas ilin je iuj 
elektronoj, transformante ilin 
al ŝargitaj jonoj. La alkoholo sin 
sentas altirita de tiuj jonoj, kaj pro 
tio en la nebulo vidiĝas la vojo, 
kiun la ŝargitaj partikloj sekvis 
tra la ĉambro. Do, la spuroj estas 
samaj al tiuj de aviadiloj. 

Per tiu ĉi facila eksperimento vi 
povos certiĝi pri la ekzisto de la 
ŝargitaj partikloj kaj vin sentos 
kiel vera sciencisto. 





Ree en ĉinio, la odoro de teo 
vekas la deziron al amo! A1 
la lando de la te-amantoj vi 
ĉiuj estas invititaj. Ĉina Radio 
Internacia invitas vin el ĉiuj 
landoj de la mondo kune ĉeesti 
en la festivalo "Teo kaj amo". 
La dua festivalo kaj konkurso 
de mallongaj filmoj nome "Teo 
kaj amo" okazos en la jaro 
2017. 


Ĉina Radio Internacia aranĝas 
la konkurson kaj la premiitaj 
partoprenantoj havos la 
ŝancon viziti Ĉinion senpage 
okaze de la fina ceremonio. 


Detalaj informoj estas legeblaj 


http://esperanto.cri.cn/ 

teokajamo2016e/ 

Problemoj de 
Esperanto-lernado 

Martin Haase 


En la plej frekventataj Esperanto- 
babilejoj de la retkomunikilo 
Telegram mi demandis, kio estas 
la plej malfacila problemo de la 
esperantagramatikoporlernantoj 
de Esperanto. La voĉdona roboto 
(@vote) de Telegram ebligas 
starigi demandon kun du ĝis dek 
alternativaj respondoj, el kiuj ĉiu 
voĉdonanto povas elekti unu. 
Partoprenis 100 personoj (tiel ke 
procentaĵoj kaj absolutaj nombroj 
estas samaj). Tio pruvas, ke per 
Telegram oni povas en malmulta 
tempo (deko da tagoj) atingi 
relative multajn homojn por 
tiaj simplaj enketoj. Tio ankaŭ 
montras, ke la plimulto de la pli 
ol sepcent partoprenantoj de 
la babilejo "Esperantujo" estas 
dormanta amaso. Mi prezentis 
la alternativojn en hazarda 
sinsekvo, sed la roboto ordigas 
ilin laŭ la nombro de voĉoj (vidu 
la bildon). 

Nesurprize venkis la distingo 
inter -ig- kaj -iĝ-, do, la problemo 
de verba transitiveco (mi evitis 

uzi lingvistikajn terminojn en la 
enketo). Ankaŭ mi mem voĉdonis 
por tiu alternativo. Tute neniun 
respondon ricevis la vortordo. Tio 
verŝajne ŝuldiĝas al ĝia flekseblo. 
Mi tamen supozas, ke la problemo 
de la vortordo estas subtaksata, 
certe ankaŭ ĉar mankas studoj pri 
vortordaj tendencoj kaj reguloj 
en Esperanto. 

Surprizis min, ke la akuzativo 
nur malofte estas konsiderata 
kiel problemo (de nur 14 
partoprenantoj). Eble, ĝia 
problemeco estas ĝenerale 
troigita. Tiu rezulto estas des pli 
surpriza, ĉar ŝajnas, ke la plej 
multaj uzantoj de Telegramo 
denaske parolas latinidan 
lingvon, kies substantivoj ne 
havas akuzativan morfologion. 
Nur malmultaj havas problemojn 
kun la uzo de la artikolo, verŝajne 
ankaŭ pro tio, ke ilia gepatra lingvo 
posedas artikolojn, kvankam la 
artikola sistemo de Esperanto 

eble funkcias iom alie (sed ankaŭ 
permesas certan flekseblon). 

La distingo inter -ata kaj -ita 
evidente ne estas problemo de 
Esperanto-lernado, verŝajne ĝi 
entute ne estas problemo de la 
parola Esperanto, sed nur de la 
skriba lingvo kaj de gramatikistoj. 
Supozeble, ĉiuj respondintoj jam 
sufiĉe progresis en la lernado 
de Esperanto, ĉar malmultaj 
luktas kun la tabelvortoj, kio en 
esperantaj kursoj (ĉefe komence) 
estas ofte observebla problemo 
malgraŭ ilia logika strukturo. 


Ankaŭ la malofta mencio de la 
distingo inter sia kaj lia surprizis 
min. 

Unu partoprenanto observis, 
ke ankaŭ la vortoj finiĝantaj per 
-aŭ estas malfacile lernataj. Eble, 
tiun problemon mi devos enmeti 
en la liston, kiam mi ripetos la 
enketon. Certe mankas pluraj 
aliaj problemoj, sed la roboto ja 
permesas nur dek alternativojn. 
Verŝajne post iom da tempo, mi 
refaros la enketon kun iom aliaj 
respondeblecoj, forlasante la plej 
malofte elektitajn. 


-ig-/-iĝ- 

Elekto de ĝusta 
prepozicio 

Neakuzativa uzo 
de la u-finaĵo 

Akuzativo 

Tabelvortoj (kiu, tiu, 
iu... kio, tio, io ...) 

Distingo inter sia 
kaj lia 

Uzo de la 
artikolo la 
Distingo inter -ata 
kaj -ita 

Prononco 



33% 


Vortordo 


0 % 

Preskaŭ ĉiu, ĉu en Esperanta 
renkontiĝo, ĉu en alispeca okazo, 
ludis Homlupon almenaŭ unufoje 
en sia vivo. Multaj variaĵoj de tiu 
ĉi rololudo ekzistas, sed la bazaj 
reguloj estas komunaj kaj tre 
simplaj: ĉiu ludanto estas loĝanto 
en vilaĝo en kiu enestas homlupoj, 
kies rolo ne estas konata de la 

i 

aliaj ludantoj. Nokte homlupoj 
kaŝe decidas kune kiun vilaĝanon 
manĝi; poste, kiam mateniĝas, 
ĉiuj vilaĝanoj diskutas pri kiu, 
laŭ ili, estas homlupo, kaj fine 
voĉdonas, por ke ludanto estu 
linĉata. La ludanto, kiu ricevis la 
plej granda nombro de kontraŭaj 
voĉoj, mortas; poste nokto falas, 
kaj ĉio rekomenciĝas. Interesigas 
la ludon, ke mortintoj ne rajtas 
influi ĝin nek paroli pri ĝi; male, 
vivantoj povas diri ion ajn, eĉ sian 
rolon, sed povas ankaŭ mensogi. 
Celo de homlupoj estas manĝi 
ĉiujn aliajn, dum la aliaj vilaĝanoj 
venkas, kiam ĉiuj homlupoj 
mortis. 

Variaĵoj konsistas en specialaj 

roloj de vilaĝanoj: kelkaj vilaĝanoj 
havas specialan povon, depende 
de la propra rolo, kiu ĉiam estas 
ne konata de iu ajn alia ludanto. 
Unu el la plej konataj roloj estas 
Divenisto, kiu nokte sekrete elek- 
tas ludanton kaj, laŭ iu variaĵo, 
povas scii, ĉu tiu estas homlupo, 
aŭ, laŭ alia variaĵo, ekscias eĉ ties 
rolon. Specialaj roloj multe varias, 
tiel ke povas eĉ ekzisti, en iuj 
ludoj, pli ol du teamoj: ekzemplo 
estas sekta teamo, kies anoj 
sektanigas ludanton ĉiunokte, kaj 
celas sektanigi ĉiujn aliajn. 

Preskaŭ ĉiu Homlupa ludo be- 
zonas neludanton, kiu prezidas 
en la ludo kaj scias ĉies rolon. 
Tiu prezidanto kutime igas ĉiujn 
fermi siajn okulojn dumnokte, kaj 
vokas ĉiun rolon, por ke nur ĝia 
ludanto malfermu siajn okulojn 
kaj faru sian elekton. Prezidanto 
foje ankaŭ limigas tempon, por ke 
diskutoj ne daŭru tro longe. 

Nia plej ŝatata mesaĝilo Telegram 
ebligas ludi Homlupon sen devi 
zorgi pri tia prezidanto, ĉar danke 

al ĝiaj trajtoĵ roboto povas fari 
tiun laboron. @werewolfbotestas 
malfermkoda Telegrama roboto, 
kiu, aldonata al grupo, povas krei 
kaj prezidi Homlupajn partiojn. 
Ĝia uzo estas tre facila: oni kreas 
kaj aliĝas partiojn per simplaj 
engrupaj komandoj, kaj per 
privataj mesaĝoj kun la roboto oni 
povas fari siajn sekretajn-elektojn 
kaj voĉdoni por linĉoto. Ĝi ankaŭ 
multe agordeblas: multaj lingvoj 
enestas (inter kiuj, kompreneble, 
Esperanto), kaj oni povas agordi 
multajn aferojn, inter kiuj la 
(mal)ebligon de ĉeesto de kelkaj 
roloj, aŭ la vidigatajn mesaĝojn. 
La 21 roloj, kiujn la roboto 
enhavas, multe varias kaj kreas 
tre malsafnajn partiojn. La roboto 
ankaŭ enhavas detalan priskribon 
de ĉiu rolo. 

La enreteco kaj la roboteco de la 
ludo multe influas kaj plibonigas 
la ludon. Unue, ĝia mesaĝileco 
ebligas paroli private kun unuopa 
ludanto (sed tute ne ebligas fidi 
je privatmesaĝantoj!), kaj tio 
kreas interesegajn strategiojn 
por ludi. Ne malpli grave, roloj 
kiel Frenezulo (al kiu la roboto 
diras esti Divenisto, sed rivelas 
hazardajn rolojn dumpartie) 
estus malpli facile realigeblaj en 
realviva ludo. Krome, kelkaj etaj 

decidoj estas farataj hazarde de 
la roboto, kaj ankaŭ tion estus 
komplike fari realvive. 

Tiaj trajtoj multe ravis homojn, 
tiel ke per tiu ĉi roboto estis 
ludataj entute pli ol 1,7 milionoj 
da partioj; ĉirkaŭ 40 000 ludantoj 
uzas ĝin ĉiutage, kaj tiu ĉi nombro 
rapide kreskas pli kaj pli (la 
18-an de Julio ĝi estis preskaŭ 
duono!). La oficialan anglalingvan 
grupegon por ludi Homlupon 
ĉeestas pli ol 3 500 grupanoj, 
sed multaj homoj kreis propran 
grupon por ludi Homlupon kun 
siaj geamikoj, kaj nun la roboto 
ĉeestas 75 000 grupojn. Ankaŭ ni 
anoj de la grupo Esperantujo kreis 
nian esperantan grupon, facile 
atingeblan per www.telegramo. 
org. Ni atendas vin tie! :-) 

La rakonto de la muso kaj la zibelo 

Saĝad Daŝti Neĵad 


Muso kun zibelo loĝis en la domo 
de malriĉa viro. Iun tagon, unu el 
la amikoj de tiu viro malsaniĝis 
kaj la kuracisto diris, ke li devas 
manĝi elŝeligitajn sezamajn 
grajnojn. Do la malsanulo donis 
iom da sezamaj grajnoj al la 
malriĉulo, por ke li elŝeligu ilin 
kaj la malriĉulo donis ilin al sia 
edzino por elŝeligi. Post kiam 
la virino elŝeligis ilin, la zibelo, 
vidante ilin, venis al ili kaj 
forportis iomete da grajnoj al sia 
hejmo; ĝi intencis, poste reveni 
kaj kunporti pli da grajnoj. La 
virino rimarkis la mankon de iom 
da grajnoj. Do ŝi sidis kaj ekgardis 
la grajnojn por ke ŝi komprenu 
la kialon de tiu manko. Poste la 
zibelo revenis por forporti la 
grajnojn kaj vidis, ke la virino 
sidas tie; ĉar ĝi komprenis, ke ŝi 
sidas por gardi, do la zibelo diris 
al si mem: "La fino de tiu ĉi afero 
ne estas bona, mi devas fari ion 
por kaŝi mian malbonan agon. Do 
ĝi reportis la grajnojn, kiuj estis 
en sia hejmo, al la antaŭa loko. La 
virino vidante ĝin diris al si: "Tiu 
ĉi zibelo ne kaŭzis la mankon de 
grajnoj, ĉar iu alia ŝtelis la grajnojn 
kaj tiu ĉi reportis ilin. Tiu ĉi agis 

bone, do mi ne ĝenos ĝin. Sed mi 
devas daŭrigi la gardon por koni 
la ŝteliston." 

La zibelo komprenis la penson de 
la virino, do iris al la muso kaj diris 
al ĝi: "Ho kara fratino, por agi laŭ 
amik-maniero, ĉiu devas respekti 
najbaron." La muso respondis: 
"Jes, ho fratino, prave, sed kio 
estas la celo de tiu ĉi diro?" Kaj la 
zibelo diris: "La posedanto de la 
domo alportis grajnojn kaj kun sia 
edzino manĝis ilin kaj jam ili estas 
sataj kaj ankoraŭ restas sezamaj 
grajnoj. Ĉiuj bestoj iom manĝis, 
do vi ankaŭ meritas manĝi iom da 
ili." La muso gajiĝis kaj ekdancis 
kaj movis sian voston. ĉi pro sia 
avideco trompiĝis, eliris el sia 
hejmo kaj vidante elŝeligitajn 
grajnojn, kiuj brilis kiel suno, ne 
konsideris la sekvon de sia ago. 
Ĝi iris inter la grajnojn kaj volis 
manĝi kaj tiam subite la virino 
per bastono frapis kaj mortigis 
ĝin. ĉia avideco kaj senatenteco 
kaŭzis ĝian morton. 

El la libro Mil kaj unu noktoj laŭ persa 
traduko fare de Abdu’l-Latif Tasvaĝi 
Tabrizi 

